作者:趙通判
標題:沁園春
內容:賀白文章，英衛規模，簪纓世家。更襟懷，芳潤光風齊月，筆端奇偉，春藻天葩。課最嚴城，升班清禁，蔽芾棠陰人競誇。爭知道，富恩波袞袞，萬頃無涯。清輝庭桂方花。映瀲灩仙杯浮紫霞。慶雲龍風虎，明良際會，鴻動駿業，重疊輝華。壽挹南峰，福迎廬水，未羨還丹九轉砂。從此去，看腰黃眼赤，迤邐堤沙。